



Miljøgodkendelse

af svinebruget på

Trædemarksvej 52, 9670 Løgstør

Gældende fra

6. september 2021

# Indholdsfortegnelse

[1. Indholdsfortegnelse 2](#_Toc75960514)

[2. Afgørelse 3](#_Toc75960515)

[3. Situationsplan 5](#_Toc75960516)

[4. Vilkår 6](#_Toc75960517)

[4.1 Anlæg 6](#_Toc75960518)

[4.2 Anvendt teknik 6](#_Toc75960519)

[4.3 Forebyggelse af gener 7](#_Toc75960520)

[4.4 Forebyggelse af forurening 8](#_Toc75960521)

[4.5 Tilsyn, kontrol og egenkontrol 9](#_Toc75960522)

[4.6 Ophør 9](#_Toc75960523)

[5. Kommunens vurdering 10](#_Toc75960524)

[5.1 Generelle forhold 10](#_Toc75960525)

[5.2 Anlæggets placering 10](#_Toc75960526)

[5.3 Gener fra husdyrbruget 10](#_Toc75960527)

[5.4 Forurening fra husdyrbruget 12](#_Toc75960528)

[5.5 Ammoniak og natur 13](#_Toc75960529)

[5.6 Bedste tilgængelige teknologi (BAT) 14](#_Toc75960530)

[5.7 Tilsyn, kontrol og egenkontrol 15](#_Toc75960531)

[5.8 Samlet vurdering 15](#_Toc75960532)

[6. Øvrige oplysninger 16](#_Toc75960533)

[6.1 Andre tilladelser 16](#_Toc75960534)

[6.2 Offentliggørelse 16](#_Toc75960535)

[6.3 Tilsynsmyndighed 16](#_Toc75960536)

[6.4 Klage og søgsmål 16](#_Toc75960537)

[6.5 Underretning 17](#_Toc75960538)

[6.6 Stamdata 18](#_Toc75960539)

[7. Bilag 19](#_Toc75960540)

[7.1 Projektbeskrivelse og konsekvensvurdering 19](#_Toc75960541)

[7.2 Ansøgningsskema 224106 19](#_Toc75960542)

[7.3 Oversigt over produktionsareal 19](#_Toc75960543)

# Afgørelse

Vesthimmerlands Kommune meddeler hermed miljøgodkendelsen efter § 16 a stk. 2 i husdyrbrugsloven[[1]](#footnote-2) til husdyranlægget på Trædemarksvej 52, 9670 Løgstør, matr. nr. 13a, Vindblæs By, Vindblæs. CVR-nr. for bedriften er 75646518, og bedriftens husdyrproduktion har CHR nr. 33325. Husdyrbruget er ikke teknisk, forurenings- og driftsmæssigt forbundet med andre husdyrbrug. Det godkendes derfor alene.

Godkendelse er givet på de vilkår som er listet i kapitel 4. Bedriften skal til enhver tid leve op til gældende regler i love og bekendtgørelser – også selv om disse regler måtte være skærpende i forhold til vilkårene i denne godkendelse.

Godkendelsen betragtes som fuldt udnyttet, når afgørelsen er meddelt i sidste instans, da projektet ikke omfatter byggeri. Hvis godkendelsen herefter ikke har været driftsmæssigt udnyttet, helt eller delvist, i tre på hinanden følgende år, så bortfalder den del af godkendelsen, der ikke har været udnyttet de seneste tre år.

Med godkendelsen implementeres BAT-konklusionen for IE-brug for intensivt opdræt af fjerkræ og svin jf. IE-direktivets art. 6. Husdyrbruget skal fra meddelelsen af denne godkendelse overholde særreglerne for IE-brug, der fremgår af Husdyrgodkendelsesbekendtgørelsens[[2]](#footnote-3) kapitel 17.

Husdyrbrugets miljøgodkendelse skalregelmæssigt og mindst hvert 10. år tages op til revurdering. Den første revurdering skal dog foretages, allerede efter 8 år. Første revurdering er planlagt påbegyndt i 2029.

Vilkårene i miljøgodkendelsen har 8 år retsbeskyttelse, fremkomst af ny BAT eller opståede miljøproblemer kan dog medføre skærpelser på et tidligere tidspunkt.

Miljøgodkendelsen omfatter

Ejendommen omfatter stald- og opbevaringsanlæg til en produktion af smågrise og slagtesvin. Der sker ingen bygningsmæssige ændringer. Med godkendelsen ændres dyreholdet fra sohold til produktion af smågrise og slagtesvin.

Vurdering

Ansøgningsmaterialet og den medfølgende projektbeskrivelse og miljøkonsekvensrapport (se kapitel 7) er gennemgået, vurderet (i kapitel 5) og fundet tilfredsstillende. Husdyrgodkendelsesbekendtgørelsens beskyttelsesniveauer og krav er dokumenteret overholdt.

Vesthimmerlands Kommune vurderer, at projektet ikke vil forringe tilstanden af beskyttede naturtyper, hverken i eller uden for Natura 2000 områder. På baggrund af den eksisterende viden om arternes udbredelse vurderer vi endvidere, at projektet ikke vil forringe levevilkårene for plante- og dyrearter.

På den baggrund vurderer kommunen, at det ansøgte projekt, ikke vil medføre væsentlige miljømæssige påvirkninger, når de anførte vilkår overholdes.

Vesthimmerlands Kommune

D. 21. marts 2022


Bente Nors

Agronom

Godkendelsen er gældende fra: 6. september 2021

Klagefristen udløber: 4. oktober 2021

# Situationsplan



Ingen nybyggeri, men med godkendelsen sker følgende ændringer i staldene:

|  |  |  |  |  |  |
| --- | --- | --- | --- | --- | --- |
| Stald | Nu-drift | | Ansøgt drift | | |
| Gulvtype | Dyretyper | Gulvtype | Dyretyper | Teknik |
| Slagtesvinestald (4) | Delvis spaltegulv | Slagtesvin | Delvis spaltegulv | Slagtesvin | - |
| Løbe/drægtighed (3) | Fuldspaltegulv | Søer | Drænet gulv + spalter | Slagtesvin | Hyppig udslusning |
| Slagtesvinestald (2) | Delvis spaltegulv | Slagtesvin | Delvis spaltegulv | Slagtesvin | - |
| Drægtighedsstald (1) | Delvis spaltegulv | Søer | Delvis spaltegulv | Smågrise  Slagtesvin | -  - |
| Farestald (5) | Fuldspaltegulv | Søer | Drænet gulv + spalter | Smågrise  Slagtesvin | -  Hyp. udslus. |
| Smågrisestald (1 sek.2) | Delvis spaltegulv | Smågrise  Slagtesvin | Delvis spaltegulv | Smågrise  Slagtesvin | -  - |

# Vilkår

## Anlæg

1. Stalde og staldafsnit skal indrettes og anvendes som anført:

|  |  |  |  |  |
| --- | --- | --- | --- | --- |
| Stald | Staldtype | Teknik | Produktions  -areal, m2 | Dyretyper |
| Slagtesvinestald (4)  231 m2 | Delvis spaltegulv, 25-49 % fast gulv | - | 190 | Slagtesvin |
| Løbe/drægtighed (3)  144 m2 | Drænet gulv + spalter (33 %/ 67 %) | Hyppig udslusning | 45 | Slagtesvin |
| Slagtesvinestald (2)  1088 m2 | Delvis spaltegulv, 25-49 % fast gulv | - | 804 | Slagtesvin |
| Drægtighedsstald (1)  776 m2 | Toklimastald, delvis spaltegulv  Delvis spaltegulv, 25-49 % fast gulv | -  - | 247  501 | Smågrise  Slagtesvin |
| Farestald (5)  642 m2 | Drænet gulv + spalter (50 %/ 50 %)  Drænet gulv + spalter (33 %/ 67 %) | -  Hyppig udslusning | 159  323 | Smågrise  Slagtesvin |
| Smågrisestald (1 sektion 2)  595 m2 | Toklimastald, delvis spaltegulv  Delvis spaltegulv, 25-49 % fast gulv | -  - | 122  248 | Smågrise  Slagtesvin |

1. Gødningslagre skal indrettes og anvendes som anført:

|  |  |  |  |
| --- | --- | --- | --- |
| Anlæg | Gødningstype | Areal, m2 | Overdækning |
| Gyllebeholder I, 1.200 m3 | Flydende | 292 | Flydelag |
| Gyllebeholder II, 1.500 m3 | Flydende | 347 | Flydelag |

## Anvendt teknik

Staldindretning/Hyppig udslusning af gylle

1. Gyllen i gyllekanalerne ved slagtesvin i stald (3) og (5) skal udsluses mindst hver 7. dag.
2. Udslusning skal foretages mellem kl. 8 og 16 og må ikke foretages på lørdage eller søn- og helligdage.

Ressourceforbrug

1. Bedriften skal gennemgås af energikonsulent i senest 7 år efter, at der er meddelt godkendelse. Den udarbejdede rapport skal opbevares i 3 år og forevises kommunen på forlangende.
2. Dyser til overbrusning af anlægget skal udskiftes løbende for at få den bedst mulige forstøvning og dermed reducere vandforbruget.
3. Iblødsætning af stalde skal anvendes forud for vask af stalde for at reducere vand og energiforbrug.

## Landskab

1. Et eksisterende 7 meter bredt bælte med beplantning vest (30 meter) og nord (55 meter)om anlægget, skal bevares og vedligeholdes med udskiftning af udgåede planter.

## Forebyggelse af gener

Lugt

1. Der skal altid være god staldhygiejne i alle staldafsnit.
2. Ventilation og staldafsnit skal rengøres efter hvert hold grise.
3. Hvis kommunen vurderer, at der opstår væsentlige lugtgener, der vurderes at være væsentligt større end det, der kan forventes ifølge grundlaget for miljøvurderingen, kan kommunen meddele påbud om, at der skal indgives og gennemføres afhjælpende handlinger/tiltag.

Transport

1. Transport til og fra ejendommen skal ske på en måde, som begrænser rystelser og støv- og støjgener for omboende.
2. Flytning af gylle til anden opbevaring skal ske med lastbil og i dagtimerne.

Støv

1. Fodersiloer skal indrettes således, at støvgener i forbindelse med indblæsning af foder undgås, f.eks. med melcycloner eller anden støvbegrænsende foranstaltning.

Støj

1. Husdyrbrugets støjbidrag\*, må ikke overstige følgende værdier:

|  |  |  |  |
| --- | --- | --- | --- |
| Ugedag | Tidsrum | Grænseværdi | Referencetidsrum |
| Hverdage | Kl. 07.00 – 18.00 | 55 dB(A) | 8 timer |
| Lørdage | Kl. 07.00 – 14.00 | 55 dB(A) | 7 timer |
| Lørdage | Kl. 14.00 – 18.00 | 45 dB(A) | 4 timer |
| Søn- og helligdage | Kl. 07.00 – 18.00 | 45 dB(A) | 8 timer |
| Aften | Kl. 18.00 – 22.00 | 45 dB(A) | 1 timer |
| Nat | Kl. 22.00 – 07.00 | 40 dB(A) | ½ timer |

\*): Støjbelastningen er det ækvivalente, korrigerede støjniveau i dB(A) målt eller beregnet i punkter 1,5 m over terræn målt eller beregnet ved nærmeste beboelses opholdsareal. Referencetiden er det mest støjbelastede tidsrum i perioden. Støjens maksimalværdi må om natten ikke overstige 55 dB(A) ved boliger.

Støjvilkårene for landbrugsdrift omfatter al støj fra virksomheden, dvs. også støj fra andet end faste, tekniske installationer. Vilkår om støj gælder derfor al støj fra landbrugsdrift, men kun støjen fra landbrugsdriften på ejendommen bygningsparcel, dvs. ikke støj fra f.eks. markdriften.

1. Hvis kommunen finder det nødvendigt, skal ejer for egen regning lade udføre støjmålinger og/eller –beregninger af støjen fra husdyrbruget for at dokumentere, at støjgrænserne i ovenstående vilkår er overholdt. Hvis grænserne konstateres overholdt, kan der højest pålægges ejer at få foretaget én støjmåling og/eller –beregning om året. Målinger/beregninger skal foretages af et akkrediteret firma /laboratorium eller virksomhed godkendt af Miljøstyrelsen til at udføre ”Miljømåling – ekstern støj”. Virksomhedens støj skal dokumenteres ved måling eller beregning efter gældende vejledninger fra Miljøstyrelsen, pt. Nr. 5/1984 om Ekstern støj fra virksomheder, nr. 6/1984 om Måling af ekstern støj og nr. 5/1993 om Beregning af ekstern støj fra virksomheder. Målingerne/beregningerne skal foretages på/for de mest støjbelastede områder uden for virksomhedens grund og under de mest støjbelastende driftsforhold – eller efter anden aftale med kommunen.

Lys

1. Udendørsprojektører skal pege nedad og må kun være tændt i forbindelse med ind- og udlevering af grise.
2. Belysning i stalde skal være slukket eller neddroslet mellem kl. 22 og kl. 06, med mindre menneskelig aktivitet er påkrævet i stalden.

Skadedyr

1. På husdyrbruget skal der foretages effektiv fluebekæmpelse i overensstemmelse med retningslinjerne fra Aarhus Universitet, Institut for Agroøkologi.
2. Der skal anvendes rovfluer i gyllekanaler.
3. Forekomst af rotter skal forebygges. Bekæmpelse af rotter skal ske i henhold til aftale med autoriseret rottebekæmper, f.eks. via den kommunale ordning.

## Forebyggelse af forurening

Opbevaring af husdyrgødning

1. Der skal altid være en opbevaringskapacitet til rådighed for husdyrbrugets husdyrgødning på mindst 9 måneder.

Spildevand og overfladevand

1. Spildevand fra rengøring af stalde og lignende skal ledes til samletank eller gyllesystem.
2. Tagvand fra svinestaldene skal ledes til faskine. Tagvand fra øvrige bygninger samt stuehus ledes til terræn.

Olie

1. Tankning af diesel skal til enhver tid ske på en plads med fast og tæt bund, enten med afløb til olieudskiller eller således at spild kan opsamles, og at der ikke er mulighed for afløb til jord, kloak, overfladevand eller grundvand.
2. Smøreolie, hydraulikolie, motorolie og lignende skal opbevares på en sådan måde, at der ikke opstår risiko for forurening: I egnede beholdere, under tag, på tæt bund uden afløb og med en opkant, der giver mulighed for opsamling af et volumen svarende til indholdet af den største beholder.

Uheld og risici

1. Ved driftsuheld, hvor der opstår risiko for forurening af miljøet, er der pligt til øjeblikkelig at anmelde dette til Alarmcentralen på 112 og følgende straks at underrette Tilsynsmyndigheden, Vesthimmerlands Kommune Miljøafdeling 99 66 70 00.

## Tilsyn, kontrol og egenkontrol

1. Der skal føres logbog over at hyppigheden af udslusningen udføres i overensstemmelse med vilkår 3. Registreringen skal opbevares på husdyrbruget i mindst fem år og forevises tilsynsmyndigheden på forlangende.
2. Dato for udskiftning af dyser til overbrusningsanlæg skal registreres i logbog.
3. Dato for rengøring af ventilation og det enkelte staldafsnit skal registreres i logbog.
4. Der skal til enhver tid forefindes et eksemplar af beredskabsplanen på ejendommen. Den ansvarlige for driften og de øvrige ansatte skal være bekendt med beredskabsplanen.

## Ophør

1. Ved ophør af virksomheden skal gyllekanaler tømmes og anlægget rengøres. Oplag af foder, hjælpestoffer, affald m.v. skal bortskaffes.

# Kommunens vurdering

Ansøger har i projektbeskrivelsen og miljøkonsekvensrapporten[[3]](#footnote-4) redegjort for udvidelsen og beskrevet husdyrbrugets potentile indvirkning på omgivelserne.

Kommunen har behandlet ansøgningen på grundlag af disse oplysninger. Det er kommunens vurdering, at oplysningerne og vurderingerne i miljøkonsekvensrapporten lever op til kravene i husdyrbrugloven.

## Generelle forhold

Ejendommen fik i 2001 en VVM-screenings afgørelse, der gav lov til en udvidelse af produktionen til 178 DE (søer, smågrise og slagtesvin). Der er indenfor de seneste 8 år sket en anmeldelse af fulde stalde i 2012 og i 2013 en anmeldelse af ændring fra blandet svin til slagtesvin.

Ejendommen nuværende produktionstilladelse hviler på en miljøgodkendelse efter 12 stk. 2 til en produktion på 400 søer, 12.500 smågrise og 6.200 slagtesvin fra 2016.

Ansøger ønsker nu en miljøgodkendelse efter § 16a stk. 2 til at ændre staldanlægget til smågrise- og slagtesvineproduktion i eksisterende bygninger.

## Anlæggets placering

Ansøger har i projektbeskrivelsen beskrevet husdyrbrugets beliggenhed og planmæssige forhold. Afstandskrav Husdyrbruglovens §§ 6 og 7 er overholdt, men flere af afstandskravene i § 8 kan ikke overholdes. Flere af staldbygningerne kan ikke overholde afstandskrav på 25 meter til vandboring og 15 meter til stuehus. Både lugt og ammoniak øges, fremgår det af ansøgningen, hvilket umiddelbart betyder, at der skal søges dispensation. Der har dog i en periode fra 2013 til 2016 været anmeldt slagtesvin i hele staldanlægget. Det er der ikke lavet beregning på. Slagtesvin har højest emission af lugt og ammoniak. Det er derfor vurderet, at det ikke er nødvendigt med dispensation.

Da der ikke sker nybyggeri på ejendommen sker der ingen påvirkning af landskabet og der er ingen problemer i forhold til fredninger, beskyttelseslinjer samt kommuneplanens udpegninger.

## Gener fra husdyrbruget

Ansøger har beskrevet de potentielle gener fra husdyrbruget. Der er redegjort for tiltag, der sikrer de omkringboende mod væsentlige gener i form af lugt, støv, støj, lys, rystelser, fluer og uhygiejniske forhold. Kommunen har fastholdt tiltag til reduktion af gener med vilkår.

Der er kun 120 m fra staldanlæg til nærmeste beboelse (Tinghøjvej 57) og 220 m til den næste (Tinghøjvej 55), begge beliggende nordvest for anlægget. Det hjørne af anlægget er skærmet med en beplantning. Det er vurderet, at den beplantning kan medvirke til at begrænse gener, som støv, støv og lys for de to nærmeste naboer. Det er derfor sat som vilkår, at det skal bevares.

Lugt

Lugt fra anlægget øges med ændringen til flere slagtesvin. Men lugtgenegrænser kan stadig overholdes, som det fremgår af de fremsendte beregninger og miljøkonsekvensrapport. For at reducere lugten fra anlægget er der indført hyppig udslusning fra de to stalde med drænet gulv, hvor gylle fra stalden udsluses til gyllebeholder én gang ugentligt. Bortset fra den dag hvor der udpumpes, giver det en reduktion af lugten fra anlægget. Vi vurderer, at det er muligt at den ugentlige udpumpning kan foretages på hverdage og indenfor normal arbejdstid og herved reducere gener for omboende. Det er indsat som vilkår.

Det er yderligere beskrevet at vask af stalde og ventilation sker efter hvert hold af grise. Hyppig rengøring af stald og ventilation kan medvirke til at begrænse lugtgener og er indsat som vilkår. Der vil yderligere kunne opleves lugt fra udpumpning af gylle omrøring og udkørsel. Det vil være af mere midlertidig karakter og vi vurderer derfor, at det ikke udgør en væsentlig gene.

Lugtgeneafstande til alle tre kategorier beboelser/beboelsesområder er overholdt. Sammen med de fastsatte vilkår for lugttiltag, vurderer kommunen ikke, der vil være væsentlige lugtgener.

Støj

Støj forekommer udendørs ved ind- og udlevering af dyr, omrøring og pumpning af gylle og indblæsning af foder. Gener ved indendørs aktiviteter ved blanding af foder, vask af staldene med højtryksrenser og fra ventilation (motor er placeret inde og isoleret) er skærmet af bygningerne og af den grund lydsvage og vurderes ikke at give væsentlig støjgene.

Vi indsætter de vejledende støjgrænser for virksomhedsstøj i vilkår for ejendommen. På hverdage og indenfor normal arbejdstid accepteres Lidt højere støjniveau. De mest støjende aktiviteter som gyllepumpning og evt. også højtryksrensning skal derfor henlægges hertil, hvilket vi vurderer, er muligt. Vi vurderer, at der ikke vil være væsentlige støjgener, når de vejledende støjgrænser for virksomhedsstøj overholdes.

Støv

IE-husdyrbrug skal for at reducere støvemissioner fra staldanlæg enten reducere støvproduktionen fra foder og strøelse, anvende en metode til at binde støv i staldanlæggene eller behandle afgangsluft fra staldanlæggene ved hjælp af et luftrensningssystem. Det sker her på ejendommen ved overbrusning i stalden og håndtering af foder i lukket foderlade og gennem lukkede rørsystemer. Tre nye fodersiloer ligger ca. 175 m fra nærmeste beboelse. Der anvendes cyklon i forbindelse med indblæsning af foder*.* Herigennem vurderes det, at der ikke at være væsentlige støvgener for naboer.

Transport

Støv, støj og rystelse forekommer ved transporter til- og fra ejendommen. Transporterne er nødvendige for driften af ejendommen, men bør ske på en måde, så gener for beboer langs vejen begrænses. Hovedparten af transporter sker indenfor normal arbejdstid og forventes af den grund ikke at give anledning til væsentlig gene. Afhentning af grise til slagteri kan dog ske i nattetimerne, men er dog uændret fra tidligere drift. En del gylle svarende til 125 transporter køres til opbevaring på anden ejendom. Det er vores vurdering, at den transport kan planlægges sådan, at de kan ske i dagtimerne og med lastbil. Herved reduceres gener for beboere langs transportvejen, hvor enkelte ligger mindre end 50 meter fra vejen. Vi vurderer herved, at der ikke vil være væsentlige gener, når der i øvrigt køres roligt.

Lys

Udendørsprojektør ved ind- og udlevering, kan potentielt give gener for naboer vest for ejendommen, men er nedadrettet og kun tændt kortvarigt ved udlevering ca. en gang om ugen. Da det sker sjældent og idet vi indsætter vilkår om nedadrettet belysning, vurderer vi ikke, at det vil give væsentlige gener.

Skadedyr

Tilhold af rotter forebygges på ejendommen ved jævnlig rengøring af foderlade og ryddelige forhold omkring anlægget. Der er endvidere indgået en sikringsaftale med et firma om at tilse rottekasser.

Fluegener fra grisestaldene forebygges ved regelmæssig vask af stalde og anvendelse af rovfluer i gyllekanal.

Det vurderes, at skadedyr ikke vil give anledning til væsentlige gener, når ”Retningslinjerne for fluebekæmpelse på og omkring gårde med husdyr” følges og bekæmpelsen af rotter sker i samarbejde med et firma. Det kan også være i samarbejde med den kommunale rottebekæmpelse. Ved forekomst af rotter er der pligt til at anmelde det til kommunen.

Det er kommunens samlede vurdering, at beliggenhed samt beskrevne tiltag sikrer, at ejendommen ikke vil give anledning til væsentlige gener for de omkring boende.

## Forurening fra husdyrbruget

Ansøger har ligeledes beskrevet den potentielle forurening fra husdyrbruget. Der er redegjort for tiltag, der forebygger og begrænser forureningen af luft, vand, jord og undergrund. Herunder er der redegjort for følgende forureningskilder; ammoniakfordampning fra staldene, opbevaring, håndtering og udbringning/bortskaffelse af husdyrgødning, spildevand, affald, råvarer, olie og andre hjælpestoffer samt arbejdsgang ved driftsforstyrrelser og uheld.

Husdyrgødning

I beregningen af ejendommens opbevaringskapacitet indgår de to gyllebeholdere på ejendommen samt en kapacitet i gyllekanaler på 875 m3. Med en aftale om opbevaring på **2.500 m3 er en opbevaringskapacitet på 9 måneder for flydende husdyrgødning sikret.** **Der skal altid kunne fremvises dokumentation på tilstrækkelig opbevaringskapacitet.**

De to gyllebeholdere er omfattet 10-årigt kontrol af gyllebeholder. Herudover skal landmanden jævnligt og som minimum én gang årligt føre kontrol med gyllebeholderne. Det kan bl.a. være for at sikre sig, at der ikke er tegn på skader, nedbrud eller utætheder. Gyllepumpe m.m. er ligeledes omfattet af egenkontrol. Dette følge særregler for IE-husdyrbrug.

Med minimum 9 måneders opbevaringskapacitet, samt regler om regelmæssig kontrol af gyllepumpe og gyllebeholder, vurderer vi, at opbevaring og håndtering af husdyrgødning på ejendommen kan ske på en sikker måde.

Spildevand

Regnvand fra tagflader er i princippet rent og kan udledes til jorden. Der finder ikke udendørs rengøring af maskiner og lastbiler sted på ejendommen. Vand fra vask af stalde ledes til gyllekanaler, således at vaskevandet senere udbringes på marken. Hermed sker håndtering af spildevand på ejendommen på en hensigtsmæssig og forsvarlig måde og uden risiko for forurening af grundvand eller overfladevand.

Olie og kemikalier

Der er ingen opbevaring af kemikalier på ejendommen. Tanke til dieselolie står på fast bund uden afløb. Der er i miljøgodkendelsen sat vilkår om tankning på fast bund, samt hensigtsmæssig opbevaring af andre olieprodukter. Vi vurderer hermed, at risikoen for forurening med olie og kemikalier reduceres.

Affald

Opbevaring af døde dyr sker overdækket på fast plads bag gyllebeholder og skjult af beplantning. Det sker i god afstand til vej og stald. Placeringen er hensigtsmæssig og sker i overensstemmelse med regler om opbevaring.

Foderspild søges minimeret mest muligt og husdyrgødning anvendes til gødskning af marker. Det tilstræbes at disponere kemikalierne så rest produkter undgås. Andet uundgåeligt affald sorteres med henblik på genanvendelse og kun restfraktioner ender i container med brændbart affald. Det er vurderet, at bortskaffelse af affald sker forsvarligt og under iagttagelse af affaldshierarkiet[[4]](#footnote-5).

Uheld og risici

Opbevaring og håndtering af især gylle, spildevand, men også olie og kemikalier udgør en risiko for udslip til jord, grundvand eller vandmiljø. Vi vurderer, at man på ejendommen har forbygget at uheld sker ved hensigtsmæssig opbevaring og igennem de vilkår, der er sat i miljøgodkendelsen.

Arbejdsgang ved driftsforstyrrelser og uheld skal være beskrevet i en beredskabsplan. Denne er nu lovpligtig for IE-brug. Vi har suppleret med vilkår om, at beredskabsplanen skal forefindes på ejendommen og ansatte skal være bekendt med den. Beredskabsplanen kan være med til at begrænse følgene af miljøuheld på ejendommen. Vi vurderer herigennem, at der på ejendommen er truffet de nødvendige foranstaltninger med henblik på at forebygge uheld og begrænse konsekvenserne heraf.

Ved driftsuheld med miljørisiko skal alarmcentralen straks kontaktes. Vesthimmerlands Kommune vil efterfølgende blive underrettet. Herved sikres det at uheldet stoppes.

Ophør af IE-bruget

De beskrevne tiltag med rengøring af anlæg, tømning af gyllekanaler, samt bortskaffelse af foder, hjælpestoffer m.v. kan sikre, at der ikke sker fortsat forurening efter ophør af produktionen. Gyllebeholdere vil fortsat anvendes til opbevaring af husdyrgødning fra andre husdyrbrug, så længe de vedligeholdes og frist for den lovpligtige beholderkontrol overholde.

Ved ophør af IE-bruget skal det anmeldes til kommunen senest 4 uger efter ophør. Det følger særregler for IE-brug. I forbindelse hermed skal driftsherre fremsende oplæg til vurdering vedr. forureningstilstand, risiko og foranstaltning. Det skal sikre at en evt. jordforurening ikke udgør en sundheds- og miljørisiko. Særregler sammen med de beskrevne tiltag sikre at IE-bruget kan afvikles på en forsvarlig måde.

Det er kommunens vurdering, at opbevaring og håndtering af, husdyrgødning, spildevand, affald, råvare, olie, tiltag ved ophør m.m. sker hensigtsmæssigt og med begrænset risiko for det omgivende miljø.

Ammoniak og natur

Ammoniakemissionen stiger med den ændrede produktion, men beskyttelsesniveauer for ammoniakpåvirkning af følsom natur af kategori 1, 2 og 3 er alle overholdt. Afstanden til følsom natur er så stor, at der ikke vil være nogen påvirkning. Vi er enige i ansøgers vurdering af, at der ikke vil være en væsentlig påvirkning af den omgivende natur med ammoniak.

Nærmeste kategori 1 natur er Vindblæs Hede, hvor nærmeste områder ligger 2,4 km mod sydøst. Depositionen hertil er beregnet til 0,0 kg N/ha pr. år. Afstanden hertil og til øvrig kategori 1 natur er så stor, at der ikke vil være nogen påvirkning.

Nærmeste kategori 2 natur er overdrev (overdrev 4), der ligger øst for Mjallerup. Det ligger 2 km nordvest for husdyrbruget. Depositionen hertil er beregnet til 0,1 kg N/ha pr. år. Det vurderes ikke at være nogen væsentlig påvirkning. Afstanden til anden kategori 2 natur er betydelig større og der forventes ikke at være nogen påvirkning.

Der er et overdrev (overdrev 5), omfattet af kategori 3, inden for 1.000 meter af anlægget. Da der kun sker en beskeden stigning i ammoniak fra anlægget, er merdepositionen til de naturområder beregnet til 0,0 kg N/ha pr. år. Der er således ingen øget påvirkning heraf. Det samme gælder for øvrige kategori 3 natur, der er undersøgt og ligger i en afstand på 1-2 km fra anlægget.

Påvirkningen af andre naturområder, (herunder enge og søer, beskyttet af naturbeskyttelseslovens § 3) er undersøgt. Merdepositionen til det nærmeste område, en sø (560 meter SØ for ejendommen) er beregnet til 0,1 kg NH3-N/ha/år, hvilket ikke vurderes som nogen væsentlig påvirkning. (Søen, der ligger tæt ved gyllebeholder på et aktivt husdyrbrug, vurderes af den grund ikke at tilhøre en særlig næringsstoffattig type og er derfor ikke kategori 2).

Bilag IV-arter

Der er ikke konkret kendskab til internationalt beskyttede arter nær anlægget. Nærmeste registeret bilag IV-art er strandtudsen, der er registreret lige nord for Vindblæs Hede og i området omkring Vilsted Sø. Hedepletvingen indgår i udpegningsgrundlaget for Natura 2000- området. Produktionen vurderes til ikke at medføre nogen ændring i naturtilstanden. Derfor vurderes den ligeledes, ikke at have nogen effekt på levesteder samt yngle- og raste områder for bilag IV-arter.

Der sker ingen bygningsmæssige ændringer på ejendommen, Der potentielt ville kunne påvirke naturområder eller levesteder. Kun en ændring af dyreholdet, der medfører en mindre øgning af ammoniakfordampningen. Men samtidig er afstanden til naturområder så stor, at der ikke vil være nogen påvirkning. Vi vurderer dermed,at projektet ikke vil forringe tilstanden af beskyttede naturtyper eller påvirke truede dyre og plante arter, såvel i som uden for Natura 2000 områder.

## Bedste tilgængelige teknologi (BAT)

I projektbeskrivelsen har ansøger redegjort for at husdyrbruget er indrettet og drives således at de nødvendige foranstaltninger for at forebygge og begrænse forurening ved anvendelse af BAT er truffet.

Ammoniak

Af beregningen i ansøgningsskemaet fremgår, at ejendommens faktiske ammoniak emission er på 4.811 kg NH3-N/år. Den vejledende sum er på 4.811 kg NH3-N/år. Dermed er husdyrbugslovens BAT krav overholdt. Der er regnet med BAT-krav for eksisterende stalde, idet der er tale om et eksisterende anlæg og der ikke sker nogen gennemgribende renovering heraf. Kommunen vurderer, at anlægget med de eksisterende staldsystemer svarer til hvad, der er proportionalt muligt mht. at reducere ammoniak.

Råvare, energi, vand og manegement

Der er redegjort for forbruget af foder, energi og vand samt manegement. Fodervilkår fra tidligere godkendelse bortfalder. Særregler for IE-brug træder her i stedet og stiller krav om at anvende fodertiltag til at reducere N og P i foderet, (f.eks. ved at bruge fasefodring og fytase).

Jævnligt tilsyn, vedligeholdelse og rengøring af ventilationssystem kan medvirke til at begrænse strømforbruget. Ansøger har redegjort for at rengøring af stalde og ventilatorer rengøres for hvert hold grise. Rengøring af ventilation er fastholdt med vilkår. Særregler for IE-brug stiller endvidere krav om at der skal foreligge plan regelmæssig kontrol, reparation og vedligeholdelse af de tekniske anlæg, herunder ventilation og drikkevandsanlæg. Der er sat vilkår om, at der skal udarbejdes energirapport, der skal indgå i virksomhedens miljøledelse, da vi vurderer, at mulighederne for at spare energi ikke er udtømt. Tiltag til at reducere vandforbrug er fastholdt med vilkår.

Vi vurderer, at husdyrbruget hermed lever op til BAT mht. til resurseforbrug og at produktionsprocesserne er optimeret i det omfang det er muligt.

Med godkendelsen bliver bedriften omfattet af krav om miljøledelse, beredskabsplan, oplæringsmateriale til personale, samt plan for kontrol, reparation og vedligehold. (Særregler for IE-brug). Herudover er besætningen godkendt efter Danish-produktstandard. Det er vurderet, at bedriften med de nævnte ledelsesredskaber lever op til BAT mht. manegement.

Kommunen vurderer samlet, at der på ejendommen er gjort det proportionalt mulige for at leve op til BAT, hvorfor ansøgeres forslag til BAT niveau accepteres.

## Tilsyn, kontrol og egenkontrol

Bedriften og vilkårene i denne miljøgodkendelse vil løbende ved tilsyn blive gennemgået af tilsynsmyndighederne sammen med ejeren. Sker der uregelmæssigheder, der har en betydende

indvirkning på omgivelserne, kontaktes tilsynsmyndighederne.

Vilkår vedr. tilsyn, kontrol og egenkontrol fremgår af afsnit 4.5. Der er for IE-brug indført særregler om årlig indberetning til kommunen (§ 50 i godkendelsesbekendtgørelsen):

* Logbøger for eventuel miljøteknologi.
* Dokumentation for miljøledelsessystem
* Logbog over gennemførte kontroller
* Dokumentation for overholdelse af fodringskrav

Informationerne skal indsendes senest d. 31. december med mindre kommunen har modtaget oplysningerne i forbindelse med tilsyn i indeværende år.

## Samlet vurdering

Kommunen vurderer, at ansøger har redegjort for at ændringen af husdyrbruget, i forhold til omgivelsernes sårbarhed og kvalitet, ikke vil indebære væsentlige indvirkninger på miljøet. Kommunen har fastholdt tiltag til reduktion af gener og forurening med vilkår.

Det er kommunens vurdering, at husdyrbruget kan drives på en måde, som er forenelig med hensynet til omgivelserne. På den baggrund vurderer kommunen, at det ansøgte projekt ikke vil medføre væsentlige miljømæssige påvirkninger, når de anførte vilkår overholdes.

# Øvrige oplysninger

## Andre tilladelser

Denne miljøgodkendelse omhandler kun godkendelse efter miljølovgivningen. Anmeldelse og godkendelse efter f. eks. byggelovgivningen er ikke omfattet heraf. Evt. byggeri og ændringer skal derfor anmeldes særskilt med tilhørende nødvendige beskrivelser og tegningsmaterialer.

Hvis udvidelsen medfører, at indvindingen overskrider vandindvindingstilladelsen, skal der ansøges om en ny vandindvindingstilladelse.

## Offentliggørelse

Projektet har været i foroffentlighed på kommunens hjemmeside i 14 dag i perioden 15.04.21 – 29.04.21. Vesthimmerlands Kommune har ikke modtaget bemærkninger i forbindelse hermed.

Udkastet til godkendelsen har været i høring i 30 dage, i perioden d. 15.7.2021 – 14.8.2021. Der er ikke indkommet bemærkninger i forbindelse hermed.

Afgørelsen er annonceret på kommunens hjemmeside d. 6.9.2012.

## Tilsynsmyndighed

Vesthimmerlands Kommune er tilsynsmyndighed og har ret til, på et hvert tidspunkt at kontrollere, at ovennævnte vilkår og forudsætninger i miljøgodkendelsen overholdes.

## Klage og søgsmål

Du kan klage over kommunens afgørelse indtil 4 uger efter modtagelsen. Alle, der har væsentlig individuel interesse i sagen, samt en række foreninger og organisationer kan klage. Efter klagefristens udløb vil du blive orienteret, om der er klaget eller ej.

Klagen indsendes via hjemmesiden Nævnenes Hus <https://naevneneshus.dk/>. Klagen skal være modtaget senest d. 4. oktober 2021.

Der kan være gebyr på at klage. Reglerne kan du ligeledes se på hjemmesiden Nævnenes Hus.

Hvis kommunens afgørelse ønskes afprøvet ved en domstol, skal et evt. sagsanlæg i henhold til loven være anlagt inden 6 måneder efter, at afgørelsen er meddelt.

Vi gør opmærksom på, at du, som part i sagen, har ret til fuld aktindsigt.

## Underretning

Følgende myndigheder, institutioner og personer er underrettet om denne afgørelse og har modtaget kopi af denne miljøgodkendelse.

Ejer: Kornum Østergaard ApS [tk@kornum-farm.dk](mailto:tk@kornum-farm.dk)

Konsulent: Peter Salling [peter@psmr.dk](mailto:peter@psmr.dk)

Godkendelsen er endvidere jfr. generelle bestemmelser i loven sendt til:

Styrelsen for Patientsikkerhed [TRNord@stps.dk](mailto:TRNord@stps.dk)

Det Økologiske Råd [husdyr@ecocouncil.dk](mailto:husdyr@ecocouncil.dk)

Danmarks Naturfredningsforening [dnvesthimmerland-sager@dn.dk](mailto:dnvesthimmerland-sager@dn.dk)

DN Vesthimmerland [vesthimmerland@dn.dk](mailto:vesthimmerland@dn.dk)

Danmarks Fiskeriforening [mail@dkfisk.dk](mailto:mail@dkfisk.dk)

Ferskvandsfiskeriforening [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Danmarks Sportsfiskerforbund [post@sportsfiskerforbundet.dk](mailto:post@sportsfiskerforbundet.dk),

lbt@sportsfiskerforbundet.dk

Dansk Ornitologisk Forening natur@dof.dk

DOF - Nordjylland [vesthimmerland@dof.dk](mailto:vesthimmerland@dof.dk)

## Stamdata

|  |  |
| --- | --- |
| Titel | Miljøgodkendelse af husdyrbrugbrug (§ 16a, IE-slagtesvin) |
| Godkendelsesdato | 6. september 2021 |
| Adresse | Trædemarksvej 52, 9670 Løgstør |
| Ansøger og ejer | Kornum Østergård ApS |
| CVR-nr. | 75646518 |
| CHR-nr. | 33325 |
| Matr. Nr. | 13a, Vindblæs By, Vindblæs |
| Telefon og E-mail | 20704712, [tk@kornum-farm.dk](mailto:tk@kornum-farm.dk) |
| Ansøgers konsulent | Peter Salling, [peter@psmr.dk](mailto:peter@psmr.dk) |
| Udarbejdet af | Bente Nors, miljømedarbejder i Vesthimmerlands Kommune |
| Tjekket af | Ellen Marie Vium Larsen, miljømedarbejder i Vesthimmerlands Kommune |

Vesthimmerlands Kommune

Vester Boulevard 7

9600 Aars

Telefon: 99 66 70 00

www.Vesthimmerland.dk

post@Vesthimmerland.dk

# Bilag

## Projektbeskrivelse og konsekvensvurdering

## Ansøgningsskema 224106

## Oversigt over produktionsareal

1. Lov nr. 1572 af 20-12-2006 om miljøgodkendelse m.v. af husdyrbrug (husdyrbrugloven) [↑](#footnote-ref-2)
2. Bek. nr. 1261 af 29-11-2019 om godkendelse og tilladelse m.v. af husdyrbrug (husdyrgodkendelsesbekendtgørelsen) [↑](#footnote-ref-3)
3. kapitel 7 [↑](#footnote-ref-4)
4. jf. § 6 b i lov om miljøbeskyttelse [↑](#footnote-ref-5)